CELEX: 62021TN0318
Language: lt
Date: 2021-06-08 00:00:00
Title: Byla T-318/21: 2021 m. birželio 8 d. pareikštas ieškinys byloje KF / EIB

2021 7 26   
            
            
               LT
            
            
               Europos Sąjungos oficialusis leidinys
            
            
               C 297/47
            
         
      2021 m. birželio 8 d. pareikštas ieškinys byloje KF / EIB
      
      (Byla T-318/21)
      (2021/C 297/59)
      Proceso kalba: anglų
      
         Šalys
      
      
         Ieškovė: KF, atstovaujama advokatų L. Levi ir A. Blot
      
         Atsakovas: Europos investicijų bankas
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti atsakovo 2020 m. spalio 13 d. sprendimą,
               
            
                  —
               
               
                  panaikinti atsakovo 2021 m. kovo 9 d. sprendimą, kuriuo atmestas ieškovės prašymas dėl 2020 m. spalio 13 d. atsakovo sprendimo administracinės peržiūros,
               
            
                  —
               
               
                  priteisti kompensaciją ieškovės patirtai neturtinei žalai atlyginti ir
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas atsakovo pensijų schemos taisyklių 8 straipsnio 1 dalies, 46 straipsnio 1 dalies ir 51 straipsnio 1 dalies pažeidimu ir akivaizdžia negaliojimo teisinės sąvokos vertinimo klaida.
               
            
                  2.
               
               
                  Antrasis ieškinio pagrindas grindžiamas Europos Sąjungos pagrindinių teisių chartijos 34 straipsnio ir rūpestingumo pareigos pažeidimu.
               
            
                  3.
               
               
                  Trečiasis ieškinio pagrindas grindžiamas gero administravimo principo pažeidimu.
               
            
                  4.
               
               
                  Ketvirtasis ieškinio pagrindas grindžiamas nešališkumo stoka.
               
            
                  5.
               
               
                  Penktasis ieškinio pagrindas grindžiamas tuo, kad apeliaciniame skunde nurodyti pažeidimai yra padaryti atsakovo. Todėl ieškovas prašo dėl ginčijamo sprendimo padarytos neturtinės žalos atlyginimo.